User Story is Worthless, Behavior is What We Need - CodeProject 11,637,415 members (65,680 online)
Last Visit: 31-Dec-99 18:00 Last Update: 30-Jul-15 14:02Refresh1 Voëlgriep: Vrystaat 'waaksaam' | Netwerk24
Voëlgriep: Vrystaat 'waaksaam'
Deur Alet van der Walt 13 Oktober 2017 05:22
Die departement van landbou en landelike ontwikkeling in die Vrystaat sê in ’n mediaverklaring dié instansie is ekstra waaksaam nadat voëlgriep op plase in die Goudveld uitgebreek het.
Die twee plase, Harcos en Mooidoorn, die eiendom van Thys Pottas, die naasgrootste eierprodusent in die Vrystaat, is hierdie week onder kwarantyn geplaas. Die plase is tussen Welkom en Odendaalsrus geleë en ongeveer 400 000 lêhenne word tans van kant gemaak.
’n Woordvoerder van die departement, Zimasa Leputla, sê Pottas het die departement onmidddellik in kennis gestel toe die vrektesyfer van die hoenders skerp gestyg het. Staatsveeartse staan Pottas by en help met die ontsmetting van die hoenderhuise en vernietiging van die hoenders.
Inenting teen die virus word deur die wet verbied, sê Leputla in die verklaring. Die virus kom in twee vorme voor, naamlik hoogs patogenies of laag patogenies. Die lae patogeniese vorm wys feitlik geen simptome nie terwyl die hoë patogeniese vorm ’n hoë vrektesyfer veroorsaak. Verskeie voëlspesies soos tarentale en ander wilde voëls asook hoenders en kalkoene is vatbaar vir die virus.
Die mis van besmette voëls, besmette water, kos, toerusting en klere kan die virus versprei. Voertuie, hoenderhokke en klere kan ook die virus versprei wanneer pluimvee of mak voëls tussen plase vervoer word.
“Ons doen ’n beroep op alle eienaars van pluimvee om by die basiese reëls van biosekuriteit te hou om sodoende die verspreiding van die virus te voorkom.
Hoendervleis wat verkoop word, is veilig vir menslike gebruik, sê die LUR vir landbou, Oupa Khoabane. Die virus kan ook nie deur eiers versprei word nie.
Volgens Leputla het die H5N8-virus sover bekend nog nie ernstige siekte of dood onder mense veroorsaak nie
Volgens Leputla het die H5N8-virus sover bekend nog nie ernstige siekte of dood onder mense veroorsaak nie maar mense wat in noue kontak is met groot klompe hoenders kan moontlik met die virus aangesteek word.
Mense moet daarop let dat skielike vrektes daarop kan dui dat hoenders met die virus besmet is. Hoenderboere moet streng maatreëls handhaaf en toegangsbeheer tot hoenderhokke en toerusting is baie belangrik. Hokke en toerusting moet ook gereeld ontsmet word.
Wanneer mense onraad vermoed, moet die departement ingelig word sodat daar monsters van siek diere geneem kan word en vir die virus getoets kan word, sê Leputla.
Meer oor: Vrystaat | Goudveld | Voëlgriep
Rakke dolleeg, maar PnP ontken tekort aan eiers